Държавен вестник, бр. 5, 2011 г., стр. 31

БРОЙ  5	
Д Ъ Р Ж А В Е Н  В Е С Т Н И К 	
СТР.  31  
Член 22
Други доходи
1. Елементи от дохода на местно лице 
на едната договаряща държава, които не са 
изрично посочени в предходните членове на 
тази спогодба, се облагат с данък само в тази 
държава.
2. Разпоредбата на ал. 1 не се прилага по 
отношение на доходи, различни от доходи от 
недвижимо имущество, определено в ал. 2 на 
чл. 6, когато притежателят на такива доходи, 
който е местно лице на едната договаряща 
държава, извършва стопанска дейност в другата 
договаряща държава чрез място на стопанска 
дейност, разположено там, или осъществява 
в тази друга държава независими лични ус­
луги чрез определена база, разположена там, 
и правото или собствеността, във връзка с 
които се изплащат доходите, са действително 
свързани с такова място на стопанска дей­
ност или определена база. В такъв случай се 
прилагат разпоредбите на чл. 7 или чл. 14 
съобразно случая.
Г л а в а  І V
ДАНЪЧНО ОБЛАГАНЕ НА
ИМУЩЕСТВОТО
Член 23
Имущество
1. Имущество, състоящо се от недвижимо 
имущество, посочено в чл. 6, притежавано от 
местно лице на едната договаряща държава 
и намиращо се в другата договаряща държа­
ва, може да се облага с данък в тази друга 
държава.
2. Имущество, състоящо се от движимо 
имущество, образуващо част от активите на 
място на стопанска дейност, което предприя­
тие на едната договаряща държава притежава 
в другата договаряща държава, или движимо 
имущество, принадлежащо към определена 
база, която местно лице на едната договаряща 
държава има в другата договаряща държава 
с цел извършване на независими лични ус­
луги, може да се облага с данък в тази друга 
държава.
3. Имущество, състоящо се от кораби, 
самолети, железопътни или шосейни транс­
портни средства, експлоатирани в междуна­
родния транспорт от местно лице на едната 
договаряща държава, както и от движими 
вещи, необходими за експлоатацията на та­
кива транспортни средства, се облага с данък 
само в тази държава.
4. Всички други елементи от имуществото 
на местно лице на едната договаряща държава 
се облагат с данък само в тази държава.
Г л а в а  V
МЕТОДИ ЗА ПРЕМАХВАНЕ НА ДВОЙ­
НОТО ДАНЪЧНО ОБЛАГАНЕ
Члeн 24
Премахване на двойното данъчно облагане
1. В Бахрейн двойното данъчно облагане 
се избягва, както следва:
а) когато местно лице на Бахрейн получава 
доходи или притежава имущество, които в 
съответствие с разпоредбите на тази спогодба 
могат да бъдат облагани с данък в България, 
Бахрейн ще допусне като приспадане от данъка 
върху доходите или имуществото на това мест­
но лице сума, равна на данъка върху доходите 
или върху имуществото, платен в България; 
такова приспадане обаче няма да надвишава 
тази част от данъка върху доходите или да­
нъка върху имуществото, както е изчислен 
преди приспадането, която е причислима към 
доходите или имуществото, които могат да 
бъдат облагани с данък в България; и
б) когато в съответствие с която и да е от 
разпоредбите на спогодбата получени доходи 
или притежавано имущество от местно лице 
на Бахрейн са освободени от облагане с данък 
в Бахрейн, Бахрейн може въпреки това при 
определяне размера на данъка върху остана­
лите доходи или имущество на това местно 
лице да вземе предвид освободените доходи.
2. В България двойното данъчно облагане 
се избягва, както следва: 
а) когато местно лице на България полу­
чава доходи или притежава имущество, които 
в съответствие с разпоредбите на тази спо­
годба могат да се облагат с данък в Бахрейн, 
България, спазвайки разпоредбите на букви 
„б“ и „в“ на тази алинея, ще освободи такива 
доходи или имущество от облагане с данък; 
б) когато местно лице на България по­
лучава дивиденти, доход от вземане за дълг 
или авторски и лицензионни възнагражде­
ния, които в съответствие с разпоредбите на 
чл. 10, 11 или 12 на тази спогодба могат да 
се облагат с данък в Бахрейн, България ще 
допусне като приспадане от данъка върху 
дивидентите, дохода от вземане за дълг или 
авторските и лицензионните възнаграждения 
на това местно лице сума, равна на данъка, 
платен в Бахрейн; такова приспадане обаче 
няма да надвишава тази част от данъка, 
както е изчислен преди приспадането, която 
е причислима към тези дивиденти, доход от 
вземане за дълг или авторски и лицензионни 
възнаграждения, произхождащи от Бахрейн; и
в) когато в съответствие с която и да е от 
разпоредбите на спогодбата получени доходи 
или притежавано имущество от местно лице 
на България са освободени от облагане с 
данък в България, България може въпреки